**DĖL VIEŠOSIOS ĮSTAIGOS ROKIŠKIO RAJONO LIGONINĖS STRUKTŪROS PATVIRTINIMO**

2023 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos sveikatos priežiūros įstaigų įstatymo 11 straipsnio 2 dalimi, 28 straipsnio 10 punktu, viešosios įstaigos Rokiškio rajono ligoninės įstatų, patvirtintų Rokiškio rajono savivaldybės tarybos 2020 m. spalio 30 d. sprendimu Nr. TS- 262 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-218 „Dėl viešosios įstaigos Rokiškio rajono ligoninės įstatų patvirtinimo“ dalinio pakeitimo“ 39.13 punktu, atsižvelgdamas į viešosios įstaigos Rokiškio rajono ligoninės direktoriaus 2023 m. birželio 6 d. raštą Nr. S-(1.14)-365 „Teikimas dėl įstaigos struktūros pakeitimo“, Rokiškio rajono savivaldybės taryba n u s p r e n d ž i a:

1. Patvirtinti viešosios įstaigos Rokiškio rajono ligoninės struktūrą nuo 2023 m. liepos 1 d. iki 2023 m. liepos 31 d. (pridedama).

2. Patvirtinti viešosios įstaigos Rokiškio rajono ligoninės struktūrą nuo 2023 m. rugpjūčio 1 d. (pridedama).

3. Pripažinti netekusia galios Rokiškio rajono savivaldybės tarybos 2023 m. balandžio 27 d. sprendimu Nr. TS-118 „Dėl viešosios įstaigos Rokiškio rajono ligoninės struktūros patvirtinimo“ patvirtintą Rokiškio rajono ligoninės struktūrą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

**SPRENDIMO PROJEKTO**

**DĖL VIEŠOSIOS ĮSTAIGOS ROKIŠKIO RAJONO LIGONINĖS STRUKTŪROS PATVIRTINIMO**

**AIŠKINAMASIS RAŠTAS**

*2023 m. birželio 29 d.*

Projekto rengėjas – Rokiškio rajono savivaldybės administracijos savivaldybės gydytoja Evelina Grėbliauskienė

Pranešėjas komitetų ir Tarybos posėdžiuose – VšĮ Rokiškio rajono ligoninės direktorius Raimundas Martinėlis

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti VšĮ Rokiškio rajono ligoninės struktūrą nuo 2023 m. liepos 1 d. iki liepos 31 d. įsteigiant geriatrijos dienos stacionaro skyrių ir patvirtinti ligoninės struktūrą nuo 2023 m. rugpjūčio 1 d. išbraukiant iš struktūros palaikomojo gydymo ir slaugos poskyrį adresu: Puodžialaukės g. 1 B Pandėlys. Pripažinti netekusia galios Rokiškio rajono ligoninės struktūrą, patvirtintą Rokiškio rajono savivaldybės tarybos 2023 m. balandžio 27 d. sprendimu Nr. TS-118 „Dėl viešosios įstaigos Rokiškio rajono ligoninės struktūros patvirtinimo“. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymas, Lietuvos Respublikos sveikatos priežiūros įstaigų įstatymas ir Rokiškio rajono ligoninės įstatai.Palaikomojo gydymo ir slaugos paslaugos teikimo reikalavimų tvarkos aprašo, patvirtinto Lietuvos Respublikos sveikatos apsaugos ministro 2022 m. rugsėjo 29 d. įsakymo Nr. V-1495 „Dėl Lietuvos Respublikos sveikatos apsaugos ministro 20221 m. gegužės 4 d. įsakymo Nr. V-393 „Dėl palaikomojo gydymo ir slaugos paslaugos teikimo reikalavimų aprašo patvirtinimo“ pakeitimo“, patvirtinti nauji standartai palaikomojo gydymo ir slaugos paslaugų teikimui. Pagal nustatytą teisinį reguliavimą paslaugas privalo teikti medicinos darbuotojų komanda: gydytojas, bendrosios praktikos slaugytoja, bendrosios praktikos slaugytojo padėjėjas, socialinis darbuotojas, kineziterapeutas, medicinos psichologas. Gydytojo paslaugos turi būti užtikrintos visą parą, pacientų transportavimui būtinas liftas, reikalinga šiuolaikinė medicininė įranga ir slaugos priemonės. Vadovaujantis naujausiais teisės aktais Pandėlio padalinys neatitinka nustatytų reikalavimų šio profilio teikiamų paslaugų kokybės užtikrinimui. Naujos teisinio reguliavimo nuostatos nesiūlomos. |
| 3. | Laukiami rezultatai | Įgyvendinant projektą „Geriatrijos dienos stacionaro ir konsultacinio kabineto įkūrimas VšĮ Rokiškio rajono ligoninėje“ bus įsteigtas Geriatrijos dienos stacionaro skyrius. Palaikomojo gydymo ir slaugos paslaugos gyventojams bus teikiamos Rokiškio rajono ligoninėje. |
| 4.  | Lėšų poreikis ir šaltiniai | Sprendimui įgyvendinti lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |